PÖYTÄKIRJA

Hallituksen kokous 10/2010
Iltakoulu ry
Aika: torstai 07.10.2010 kello 14:01–15:31
Paikka: Päätalon sali C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Veikko Mäkelä
Mira Keränen
Johannes Lehtinen
Saara Kuittinen
Hanna Meriläinen
Aleksi Harmokivi
Niilo Palin
Ilari Väänänen
Aki Luoto, saapui 15:25

1.	Kokouksen avaus
Puheenjohtaja avasi kokouksen kello 14:01.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Johannes Lehtinen ja Ilari Väänänen.

4.	Esityslistan hyväksyminen
Esityslistalle lisättiin kohta 12 ”Kokouskulut”. Muuten esityslista hyväksyttiin sellaisenaan työjärjestykseksi.

5.	Ilmoitusasiat ja posti
Uusien jäsenien hyväksyminen
Iltakoulu ry:n uudet jäsenet hyväksytään muodollisesti hallituksen seuraavassa kokouksessa. Ennen tätä kokousta rahastonhoitaja Hanna Meriläinen laittaa vielä jäsenmaksumuistutuksen Politologit-sähköpostilistalle.

Aj-tilan kunnossapito
Keskusteltiin ainejärjestötilan kunnossapidosta, päivystyskäytännöistä ja yhdistyksen jäsenistön esittämistä toivomuksista. Iltakoulun postilaatikko poistetaan Pinni-rakennuksen yleisestä ainejärjestötilasta, sillä laatikoista on pulaa ja Iltakoululla on jo oma laatikkonsa aj-tilan yhteydessä.

School-jako ja Iltakoulun tulevaisuusnäkymät
Keskusteltiin uusista tieteenalayksiköistä ja niiden mukanaan tuomista uudistuksista. Uusi school-jako ei aiheuta suuria muutoksia Iltakoulun rakenteeseen tai toimintaan. Tulevaisuuden yhteistyö muiden ainejärjestöjen kanssa hallintouudistuksen myötä hakee hiljalleen muotonsa. Ainejärjestöjen puheenjohtajat ja koulutuspoliittiset vastaavat kokoontuvat keskustelemaan keskiviikkona 13.10.2010.
 
Mira Keränen poistui kokouksesta kello 14:25.

6.	Talous
Rahastonhoitaja Hanna Meriläinen tiedotti, että yhdistyksen taloustilanne on kunnossa. Kaikki syksyn ekskursiolle lähtevät ovat maksaneet matkansa. Hallitus kartoittaa vielä mahdollisuuksia tehdä talkootöitä syksyn aikana.

Veikko Mäkelä poistui kokouksesta kello 14:30.

Keskusteluasiat

7.	Mennet ja tulevat tapahtumat
Polho Ry:n vuosijuhlat 16.10.
Iltakoulu on saanut kutsun Helsingin yliopiston poliittisen historian opiskelijoiden Polho ry:n vuosijuhlille. Koska hallituksen keskuudessa ei ollut lähtijöitä juhlille, tiedotetaan tapahtumasta koko Iltakoulun jäsenistölle sähköpostitse. Iltakoulu maksaa puolet osallistujien illalliskorteista.

Interaktion vuosijuhlat 30.10.
Iltakoulu on saanut kutsun Tampereen yliopiston sosiologian, sosiaaliantropologian ja sosiaalipsykologian opiskelijoiden Interaktio ry:n vuosijuhlille. Koska hallituksen keskuudessa ei ollut lähtijöitä, tiedotetaan tapahtumasta koko Iltakoulun jäsenistölle sähköpostitse.

Tamyn vuosijuhlat 5.11.
Tampereen yliopiston ylioppilaskunnan vuosijuhlista kiinnostuneiksi ilmoittautuivat Gritten Naams, Johannes Lehtinen ja Ilari Väänänen. Iltakoulu korvaa puolet kahdesta illalliskortista eli yhteensä 50€.

Ilmoitustaulun askartelu-ilta
Hallituksen jäsenet päättivät kokoontua loihtimaan ilmoitustaululle sisältöä viikolla 44. Tarkka ajankohta päätetään tuonnempana.

Oikeustieteilijöiden SAKKE-tapahtuma 19.-21.11.2010
Iltakoulun hallitus päätti yksimielisesti lupautua järjestämään yhden rastin oikeustieteellisten ainejärjestöjen SAKKE-tapahtuman kaupunkisuunnistukseen, joka järjestetään Tampereella perjantaina 19.11.2010.

8.	Toimikunnat

8.1 Juhla- ja tapahtumatoimikunta
”Yllätys-sauna” loka-marraskuussa
Tenttisaunojen loputtua jäsenistölle koetetaan järjestää ”yllätyssauna” jonakin arki-iltana loka-marraskuussa, todennäköisesti joko viikolla 44 tai 45. Juhlavastaavat selvittävät saunatilannetta.

Iltakoulun sitsit marraskuussa
Suunniteltiin Iltakoulun sitsejä, jotka järjestetään todennäköisesti torstaina 25.11.2010. Juhlavastaavat kyselevät henkilökuntaa myös muista ainejärjestöistä. Sitsien teemasta järjestetään sähköpostikysely Iltakoulun jäsenistöille. Tapahtuma on suunnattu myös ulkomaisille vaihto-opiskelijoille.

Fuksikastajaiset 28.10.2010
Uusien opiskelijoiden fuksikastajaiset järjestetään torstaina 28.10. Rastien pitäjien kysely ja tapahtuman valmistelu laitetaan pian vauhtiin.

Rakastu Iltakouluun –tapahtuma maanantaina 08.11.2010
Uusille opiskelijoille suunnattu Rakastu Iltakouluun –tapahtuma ja hallitustyöskentelyn esittely järjestetään maanantaina 08.11.2010 kello 17:00 alkaen. Iltapäivän järjestely aloitetaan piakkoin.

8.2 Ulkosuhde- ja koulutuspoliittinen toimikunta
Ei erityistä tiedotettavaa.

8.3 Työelämä- ja varainhankintatoimikunta
Ei erityistä tiedotettavaa.

8.4 Tuutor- ja kv-toimikunta
Ei erityistä tiedotettavaa.

8.5 Kulttuuri- ja liikuntatoimikunta
Selvitettiin mahdollisuutta järjestää sisäjalkapallovuoroja Tampereen normaalikoululla, mutta koska vuorot on jaettu jo keväällä, ei niitä ole mahdollista saada Iltakoulun käyttöön.

9.	META
Haalaritilauksien myötä esille tulleiden vaikeuksien ja sähköisen aineiston hävikin vuoksi keskusteltiin Iltakoulun oman Moodle-alustan käyttöönotosta.

 	Päätökset 

10. Sponsorointisopimusten hyväksyminen
Suomen Valtiotieteilijöiden liiton kanssa neuvoteltu yhteistyösopimus (liite 1) hyväksyttiin yksimielisesti.

11. Iltakoulun urheiluvälinekaapin maksu
Hallitus päätti yksimielisesti lunastaa Iltakoululle 21€ hintaisen urheiluvälinekaapin Atalpan liikuntatiloista vuodeksi eteenpäin.

Aki Luoto saapui kokoukseen kello 15:25.

12. Kokouskulut
Kokous päätti yksimielisesti korvata Gritten Naamsille 15€ syksyn ensimmäisen hallituksen kokouksen kahvitarjoiluista.

13. Seuraavasta kokouksesta sopiminen
Seuraava kokous järjestetään torstaina 04.11. kello 17:00 alkaen.

14. Kokouksen päättäminen
Puheenjohtaja päätti kokouksen kello 15:31.

Gritten Naams							Matti Muhli
puheenjohtaja							sihteeri

Johannes Lehtinen						Ilari Väänänen
pöytäkirjantarkastaja						pöytäkirjantarkastaja
Liite 1)

YHTEISTYÖSOPIMUS

Iltakoulu ry					Suomen Valtiotieteilijöiden Liitto SVAL ry
Linna, huone 5036						Mikonkatu 8 A
33014 Tampereen yliopisto					00100 Helsinki

Yhteyshenkilön tiedot:						Yhteyshenkilön tiedot:
								Asiamies
								Aki Reinimäki	
								aki.reinimaki@sval.fi 

Sopimus yhteistyöstä Iltakoulu ry:n ja Suomen Valtiotieteilijöiden Liitto SVAL ry:n välillä. Sopimuksesta on laadittu kaksi yhtäpitävää kappaletta, molemmille osapuolille oma kappale. Sopimus on voimassa vuoden 2011 loppuun. Sopimuskauden päättyessä sisältöä tarkastellaan yhdessä ja sovitaan sopimuksen jatkosta.

SVAL maksaa sopimuksen mukaan Iltakoulu ry:lle 500,00 euroa laskutetun eräpäivän mukaisesti.

Sisältö:
1.	SVAL:n edustaja osallistuu kaksi kertaa vuodessa Iltakoulu ry:n työelämätapahtumiin. Työelämätapahtumia pyritään suunnittelemaan yhdessä.
2.	Järjestöjen välinen yhteistyö on esillä Iltakoulu ry:n internet-sivuilla sopivassa kohdassa. Logon ja/tai linkin kautta on mahdollista siirtyä SVAL:n internet-sivuille.
3.	Iltakoulu ry jakaa SVAL:n toimittamia esitteitä ja muuta materiaalia syksyllä 2011 jaettavissa fuksipaketeissa. SVAL vastaa esitteiden ja muun materiaalin hankinnasta, toimittamisesta Iltakoulu ry:n edustajalle sekä näistä aiheutuvista kustannuksista. Lisäksi SVAL:n edustajat pitävät fukseille työelämäinfon tuutorien kanssa sovittavana ajankohtana.
4.	Iltakoulu ry pitää SVAL:n logoa esillä järjestämissään tapahtumissa, kuten vuosijuhlissa sekä erityisesti työelämään liittyvissä tapahtumissa.
5.	Iltakoulu ry nimeää hallituksesta SVAL ja HYPPY vastuuhenkilön, joka huolehtii sopimuksen ehtojen toteutumisesta. Henkilö ilmoitetaan yksi (1) viikko nimityksen jälkeen SVAL:n yhteyshenkilölle, mikäli sopimuksen yhteyshenkilö on eri kun tehtävään nimetty henkilö.
6.	SVAL:n logo tai muu toimittama mainos painetaan Iltakoulu ry:n haalareihin vuosittain erikseen sovittavalle paikalle.
Yhteyshenkilöiden kanssa on sovittava erikseen muista yhteistyön muodoista.

Allekirjoitukset	Helsingissä 27.09.2010

Gritten Naams			Matti Muhli		Aki Reinimäki
Puheenjohtaja			Sihteeri			Asiamies 
Iltakoulu ry			Iltakoulu ry		Suomen Valtiotieteilijöiden Liitto										SVAL ry